[{"text_idx": "#000004", "text": "Rydw i\u2019n gweithio gyda gwirfoddolwyr"}, {"text_idx": "#000007", "text": "Mae adroddiad gan Archwilio Cymru ar sut y dosbarthwyd cyllid cymorth COVID-19 i\u2019r sector gwirfoddol wedi canfod bod gweithio gydag CGGC i ddosbarthu\u2019r cyllid wedi helpu i gael yr arian i\u2019r mannau a oedd ei angen mwyaf."}, {"text_idx": "#000010", "text": "Fel cyllidwr, mae gennym hanes hir ac amrediad eang o wybodaeth am y dirwedd gyllido ar gyfer sector gwirfoddol Cymru, a gwnaethon ni ddefnyddio ein profiad i wneud yn siw\u0302r bod ceisiadau yn cael eu prosesu mor gyflym a\u0302 phosibl, er mwyn sicrhau ymateb brys, fel y noda\u2019r adroddiad: \u2018Roedd Llywodraeth Cymru yn dymuno rhoi Cronfa Ymateb COVID-19 y Trydydd Sector ar waith yn sydyn, felly dewisodd CGGC yn gorff cyfryngol ar gyfer elfennau allweddol o\u2019r Gronfa [...] gan ddefnyddio ei gysylltiadau, ei wybodaeth a\u2019i brofiad ar lawr gwlad\u2019."}, {"text_idx": "#000011", "text": "Ar adeg heriol mor unigryw i bawb, rydyn ni hefyd yn falch bod yr adroddiad wedi canfod pa mor fuddiol oedd ein cyfathrebu parhaus a\u0302 Llywodraeth Cymru, gan ddweud \u2018Hwylusodd hyn y dasg o ddysgu mewn amser real ac, yn ei dro, gwnaeth hynny lywio gwelliannau i brosesau, gan dargedu cronfeydd yn well.\u2019 Trwy wrando ac ymateb i anghenion y sector, yn enwedig o ran y pryderon oedd gan rai grwpiau llai ynghylch cymhwysedd, bu modd i ni addasu\u2019r broses ymgeisio, gan alluogi mwy o fudiadau i ymgeisio. Pan ballodd y ffynonellau codi arian traddodiadol a phan oedd incwm yn brin ym mhobman, roedd hyn yn arbennig o bwysig."}, {"text_idx": "#000013", "text": "Gwnaeth y pandemig gyflwyno nifer o newidiadau a heriau enfawr i ni a\u2019r sector gwirfoddol ehangach, ond rydyn ni\u2019n croesawu\u2019r gwersi y bu modd i ni eu dysgu ohono, a byddwn yn defnyddio\u2019r profiad hwn i helpu i wneud y sector yn fwy gwydn yn y dyfodol. Gallwch chi ddarllen yr adroddiad memorandwm llawn ar-lein."}, {"text_idx": "#000014", "text": "Cyllid ar gael ar gyfer prosiectau amgylcheddol bach a mawr"}]